Source: http://avarosmindenkie.blog.hu/tags/polg%C3%A1ri_engedetlens%C3%A9g?token=da887a8d973f9010d9fccd8a84ff2e77
Timestamp: 2017-06-22 16:23:42
Document Index: 2985237

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

polgári_engedetlenség - A Város Mindenkié
Erővel távolította el a rendőrség az élőláncoló aktivistákat, majd a józsefvárosi önkormányzat utcára tette a többgyermekes családot
A Város Mindenkié csoport aktivistái élőlánccal védték a Danó-családot a kilakoltatástól, és az Utcajogásszal együttműködve folyamatosan próbálták elérni az önkormányzatot, hogy függesszék fel a kilakoltatást és adjon esélyt a családnak a hátralékuk rendezésére. A család ügye még a mai képviselő-testületi ülésen is téma volt, az önkormányzat azonban hajthatatlan volt a kilakoltatással kapcsolatban.
2016.06.02. 22:00 •
Szólj hozzá!	Címkék: polgári engedetlenség élőlánc kilakoltatás józsefváros lakhatás	Facebook
Ma sem győzött az emberség – érvényben maradt a hajléktalan embereket üldöző törvény
Az Országgyűlés 38 igen és 110 nem szavazat, valamint 25 tartózkodás mellett elutasította a Város Mindenkié (AVM) és Szél Bernadett (LMP) törvénymódosító javaslatát, amelynek az volt a célja, hogy a szabályértési törvényből kerüljön ki az életvitelszerű közterületen tartózkodás büntetése. A döntés következtében továbbra is büntethető valaki csak azért, mert az utcán kénytelen aludni.
2016.04.12. 23:51 •
Szólj hozzá!	Címkék: tüntetés polgári engedetlenség érdekvédelem lmp életvitelszerű lakhatás közterületen	Facebook
Így foglalta el az AVM a Parlament főbejáratát
2016.04.12. 15:58 •
Szólj hozzá!	Címkék: videó polgári engedetlenség életvitelszerű lakhatás közterületen	Facebook
A bíróság szerint szabálysértést követtek el a kilakoltatást élőlánccal akadályozó aktivisták
2016. január 5-én délután döntött a Pesti Központi Kerületi Bíróság annak a kilenc aktivistának az ügyében, akik tavaly október 15-én polgári engedetlenséggel akadályozták, hogy a józsefvárosi önkormányzat elhelyezés nélküli kilakoltasson egy rászoruló családot. Az élőlánc résztvevőit - köztük A Város Mindenkié (AVM) csoport aktivistáit - durva rendőri közbenjárással előállították és szabálysértési eljárást indítottak ellenük, a családot pedig kilakoltatták. A bíróság a mai döntésében kimondta az élőlánc résztvevőinek a szabálysértési felelősségét, és figyelmeztetéssel vagy pénzbírsággal sújtotta őket.
2016.01.06. 06:00 •
Szólj hozzá!	Címkék: bíróság polgári engedetlenség élőlánc kilakoltatás józsefváros	Facebook
2015.10.17. 15:06 •
1 komment	Címkék: polgári engedetlenség élőlánc kilakoltatás józsefváros	Facebook
Embertelen kilakoltatás Józsefvárosban – a lakhatási válság mélyebb, mint valaha
Durva rendőri közbenjárással lakoltatott ki egy családot ma a józsefvárosi önkormányzat a Magdolna utca 10/b-ben. Az AVM adatai szerint a fővárosban Józsefvárosban lakoltatják ki a legtöbb embert önkormányzati bérlakásból, a kerületi kilakoltatási hullám pedig egyre erősödik. Andrea és családja kilakoltatását az AVM aktivistái élőlánccal próbálták megakadályozni, de őket előállították, a családnak pedig végleg el kellett hagynia otthonát. A kilakoltatás előtt a csoport sajtótájékoztatót tartott, ahol friss adatokkal támasztották alá azt, hogy a budapesti önkormányzatok lakáspolitikája megbukott, hiszen ez nem megoldja, hanem egyre mélyíti a lakhatási válságot. A sajtótájékoztatón a csoport közzétette a Városkutatás Kft. számításait is, melyek szerint a hajléktalanság megoldása önálló lakhatás biztosításával számos esetben alig kerülne többe az államnak, mint a hajléktalanellátó intézményrendszer fenntartása, az esetek jelentős részében pedig még pénzt is takarítana meg ezzel.
2015.10.15. 12:59 •
Szólj hozzá!	Címkék: polgári engedetlenség élőlánc kilakoltatás józsefváros üres házak	Facebook
Polgári engedetlenséggel a kilakoltatások ellen: aktivisták a bíróság előtt
Ma volt a bírósági tárgyalása annak a négy aktivistának a szabálysértési ügyében, akik (másokkal együtt) 2014. november végén, néhány nappal a téli kilakoltatási moratórium előtt erőszakmentes polgári engedetlenséggel tiltakoztak egy szegénységben élő, három gyermeket nevelő nő kilakoltatása ellen Kőbányán. A Város Mindenkié aktivistáit és szimpatizánsait akkor a készenléti rendőrség eltávolította a lakás ajtajából, majd szabálysértési eljárást indítottak ellenük. Az aktivisták a tárgyalás során hangsúlyozták: nem az ő polgári engedetlenségük, hanem az elhelyezés nélküli kilakoltatások gyakorlata veszélyes a társadalomra. A bíróság helyben hagyta a szabálysértési hatóság korábbi határozatát és megállapította, hogy az aktivisták szabálysértést követtek el. tovább »
2015.07.07. 16:15 •
Szólj hozzá!	Címkék: bíróság polgári engedetlenség élőlánc kőbánya kilakoltatás	Facebook
Szólj hozzá!	Címkék: esemény polgári engedetlenség élőlánc avm film	Facebook
A Város Mindenkié válasza a Kőbányai Önkormányzat közleményére
2014. november 24-én, mindössze egy héttel a téli kilakoltatási moratórium kezdete előtt elhelyezés nélkül kilakoltattak egy három kiskorú gyereket egyedül nevelő anyát Kőbányán. A nő ismerősei, szimpatizánsai – köztük a családnak segítő A Város Mindenkié csoport aktivistái – erőszakmentes élőlánccal próbálták a kilakoltatást megakadályozni, de a végrehajtó által a helyszínre hívott készenléti rendőrök eltávolították őket, a családot pedig kilakoltatták. tovább »
2014.11.29. 13:31 •
3 komment	Címkék: polgári engedetlenség élőlánc kőbánya kilakoltatás	Facebook